**ՏԵԽՆԻԿԱԿԱՆ ԲՆՈՒԹԱԳԻՐ**

**Չափաբաժին 1: ԿՍԿ-ների շրջանում ՄԻԱՎ վարակի կանխարգելում**

Հայաստանի Հանրապետության տարածքում ԿՍԿ–ների շրջանում ՄԻԱՎ վարակի կանխարգելման ծրագրի նպատակն է ապահովել համայնքահեն ծառայությունների միջոցով կանխարգելիչ միջոցառումների հասանելիությունը, ՄԻԱՎ վարակի վաղ հայտնաբերումը և ՄԻԱՎ վարակի վերաբերյալ հետազոտությունների դրական պատասխանի դեպքում կատարել ուղղորդում և ուղեկցում ՁԻԱՀ-ի ԿՀԿ՝ հետագա հետազոտությունների և ՄԻԱՎ վարակ հիվանդության հայտնաբերման դեպքում դիսպանսերային հսկողության վերցնելու և բուժում տրամադրելու համար:

Ծրագիրը պետք է իրականացվի 2019-2021 թթ. ընթացքում (ընդհանուր 29 ամիս տևողությամբ) Երևան, Գյումրի և Վանաձոր քաղաքներում: Ծրագրի ծածկույթի մեծացման նպատակով հայտատու կազմակերպությունը կարող է առաջարկում ներառել նաև Հայաստանի Հանրապետության այլ քաղաքներում/շրջաններում ևս ծրագրի իրականացում:

**Սույն հրավերի շրջանակում շահառուների բնորոշում.**

Ծրագրի շահառուներն են ԿՍԿ-ները (կոմերցիոն սեռական ծառայություններ տրամադրող կանայք) - գումարի կամ ապրանքի դիմաց սեռական ծառայություններ տրամադրող կանայք:

Ծրագրի շահառու կարող է համարվել այն ԿՍԿ-ն, ով հաշվետու ժամանակահատվածում ստացել է ծառայությունների նվազագույն փաթեթ:

**ԿՍԿ-ներին տրամադրվող ծառայությունների նվազագույն փաթեթը ներառում է.**

* Հավասարը` հավասարին խորհրդատվություն ՄԻԱՎ/ՁԻԱՀ-ի և առկա ծառայությունների վերաբերյալ:
* Պահպանակների տրամադրում (քանակը՝ ըստ ցանկության, տարեկան 1 շահառուի հաշվարկով առավելագույնը 250 պահպանակ):
* ՄԻԱՎ վարակի վերաբերյալ նախա և հետթեստային խորհրդատվություն:
* ՄԻԱՎ-ի վերաբերյալ հետազոտություն շահառուի ինքնաթեստավորման միջոցով: Հետազոտության իրականացմանն ու արդյունքի մեկնաբանությանը կմասնակցի Կազմակերպության ներկայացուցիչը, ով ՁԻԱՀ-ի ԿՀԿ-ում մասնակցել է համապատասխան վարժանքի: Կազմակերպության ուղղորդումով շահառուները կարող են անցնել ՄԻԱՎ-ի նկատմամբ հետազոտություն նաև ՁԻԱՀ-ի ԿՀԿ-ում և համագործակցող բժշկական կազմակերպություններում: Ընդհանուր առմամբ, ՄԻԱՎ-ի վերաբերյալ թեստավորում պետք է անցնեն կանխարգելման ծառայության շրջանակներում ներգրավված շահառուների 80-90%-ը:

*Կանխարգելիչ միջոցները (պահպանակները) և ՄԻԱՎ-ի վերաբերյալ թեստերը (լնդային էքսուդատով հետազոտության հնարավորությամբ) կազմակերպությանը կմատակարարվեն:*

**Ծառայությունների ընդլայնված (ընտրովի) փաթեթը ներառում է.**

* Տեղեկատվական-կրթական նյութի տրամադրում (ըստ ցանկության, մեկական յուրաքանչյուր շահառուի համար):
* Տեղակատվության տրամադրում առավել ռիսկային վարքագիծ դրսևորողների համար ՁԻԱՀ-ի կանխարգելման հանրապետական կենտրոնում նախակոնտակտային կանխարգելման (PREP) և հետկոնտակտային կանխարգելման (PEP) ստացման հնարավորության մասին:
* Ուղեգրում սեռավարակների նկատմամբ հետազոտության և բուժման համար (սիֆիլիս, գոնոռեա, տրիխոմոնաս, գարդներելլա):
* Իրավաբանական անհատական խորհրդատվություն (ՀԿ կողմից իր հաշվին կամ այլ դոնորների/ՀԿ-ների միջոցով կազմակերպված):

*Սեռավարակների բուժման դեղերը կմատակարարվեն կազմակերպության կողմից որոշակիացված բժշկական կազմակերպությանը: Կանխարգելիչ միջոցները (տեղեկատվական-կրթական նյութեր) կազմակերպությանը կմատակարարվեն:*

**Թիրախներ**

ԿՍԿ-ների շրջանում միջոցառումներն իրականացվելու են 2019-2021թթ. ընթացքում` ներգրավելով 2532 խոցելի խմբի ներկայացուցիչ 2019 թվականին, 3210` 2020թ. և 3160` 2021թ., ընդ որում ընթացիկ տարվա ընթացքում ընդգրկվածների առնվազն 25%-ը պետք է լինեն նոր շահառուներ: Ակնկալվում է, որ 2019թ. ՄԻԱՎ-ի նկատմամբ հետազոտություն կանցնեն շահառուների 80%-ը, 2020թ.` շահառուների 90%-ը, և 2021թ.` շահառուների 90%-ը:

Ծրագրի արդյունավետ իրականացման դեպքում ակնկալվում է ունենալ ՄԻԱՎ վարակի առնվազն 5 նոր դեպք 2019թ., 7՝ 2020թ. և 8՝ 2021-թ., որոնցից առնվազն 80%-ը կուղեկցվեն ՁԻԱՀ ԿՀԿ հետագա ծառայությունների համար:

Ծրագրի առաջին տարվա ընթացքում ցուցանիշների յուրաքանչյուր խմբի նվազագույնը 80%-ը չապահովելու դեպքում դրամաշնորհատուն իրավունք ունի որոշում կայացնել ընտրված կազմակերպության հետ պայմանագիրը չշարունակելու վերաբերյալ:

**Չափաբաժին 2: ՏՍՏ–ների շրջանում ՄԻԱՎ վարակի կանխարգելում**

Հայաստանի Հանրապետության տարածքում ՏՍՏ–ների շրջանում ՄԻԱՎ վարակի կանխարգելման ծրագրի նպատակն է ապահովել համայնքահեն ծառայությունների միջոցով կանխարգելիչ միջոցառումների հասանելիությունը, ՄԻԱՎ վարակի վաղ հայտնաբերումը և ՄԻԱՎ վարակի վերաբերյալ հետազոտությունների դրական պատասխանի դեպքում կատարել ուղղորդում և ուղեկցում ՁԻԱՀ-ի ԿՀԿ՝ հետագա հետազոտությունների և ՄԻԱՎ վարակ հիվանդության հայտնաբերման դեպքում դիսպանսերային հսկողության վերցնելու և բուժում տրամադրելու համար:

Ծրագիրը պետք է իրականացվի 2019-2021թթ. ընթացքում (ընդհանուր 29 ամիս տևողությամբ) Երևան, Գյումրի և Վանաձոր քաղաքներում: Ծրագրի ծածկույթի մեծացման նպատակով հայտատու կազմակերպությունը կարող է առաջարկում ներառել նաև Հայաստանի Հանրապետության այլ քաղաքներում/շրջաններում ևս ծրագրի իրականացում:

***Սույն հրավերի շրջանակում շահառուների բնորոշում.***

Ծրագրի շահառուներն են ՏՍՏ-ները (տղամարդկանց հետ սեռական հարաբերություններ ունեցող տղամարդիկ) - տղամարդկանց հետ պարբերական սեռական հարաբերություն ունեցող տղամարդիկ:

Ծրագրի շահառու կարող է համարվել այն ՏՍՏ-ն, ով հաշվետու ժամանակահատվածում ստացել է ծառայությունների նվազագույն փաթեթ:

**ՏՍՏ -ներին տրամադրվող ծառայությունների նվազագույն փաթեթը ներառում է.**

* Հավասարը` հավասարին խորհրդատվություն ՄԻԱՎ/ՁԻԱՀ-ի և առկա ծառայությունների վերաբերյալ
* Պահպանակների տրամադրում (քանակը՝ ըստ ցանկության, տարեկան 1 շահառուի հաշվարկով առավելագույնը 100 հատ)
* ՄԻԱՎ վարակի վերաբերյալ նախա և հետթեստային խորհրդատվություն:
* ՄԻԱՎ վարակի նկատմամբ հետազոտություն շահառուի ինքնաթեստավորման միջոցով: Հետազոտության իրականացմանն ու արդյունքի մեկնաբանությանը կմասնակցի Կազմակերպության ներկայացուցիչը, ով ՁԻԱՀ-ի ԿՀԿ-ում մասնակցել է համապատասխան վարժանքի: Կազմակերպության ուղղորդումով շահառուները կարող են անցնել ՄԻԱՎ-ի նկատմամբ հետազոտություն նաև ՁԻԱՀ-ի ԿՀԿ-ում և համագործակցող բժշկական կազմակերպություններում: Ընդհանուր առմամբ, ՄԻԱՎ-ի վերաբերյալ թեստավորում պետք է անցնեն կանխարգելման ծառայության շրջանակներում ներգրավված շահառուների 80-90%-ը:

*Կանխարգելիչ միջոցները (պահպանակները) և ՄԻԱՎ-ի վերաբերյալ թեստերը (լնդային էքսուդատով հետազոտության հնարավորությամբ) կազմակերպությանը կմատակարարվեն:*

**Ծառայությունների ընդլայնված (ընտրովի) փաթեթը ներառում է.**

* Լուբրիկանտների տրամադրում ըստ ցանկության (տարեկան 1 շահառուի հաշվարկով առավելագույնը 5 տուփ (8-10 չափաբաժին))
* Տեղեկատվական-կրթական նյութի տրամադրում (ըստ ցանկության, մեկական յուրաքանչյուր շահառուի համար)
* Տեղակատվության տրամադրում առավել ռիսկային վարքագիծ դրսևորողների համար ՁԻԱՀ-ի կանխարգելման հանրապետական կենտրոնում նախակոնտակտային կանխարգելման (PREP) և հետկոնտակտային կանխարգելման (PEP) ստացման հնարավորության մասին,
* Ուղեգրում սեռավարակների նկատմամբ հետազոտության և բուժման համար (սիֆիլիս, գոնոռեա, տրիխոմոնաս, գարդներելլա),
* Իրավաբանական անհատական խորհրդատվություն (ՀԿ կողմից իր հաշվին կամ այլ դոնորների/ՀԿ-ների միջոցով կազմակերպված):

*Սեռավարակների բուժման դեղերը կմատակարարվեն կազմակերպության կողմից որոշակիացված բժշկական կազմակերպությանը: Կանխարգելիչ միջոցները (լուբրիկանտներ, տեղեկատվական-կրթական նյութեր) կազմակերպությանը կմատակարարվեն:*

**Թիրախներ**

ՏՍՏ շրջանում միջոցառումներն իրականացվելու են 2019-2021 թթ. ընթացքում` ներգրավելով առավելագույնը 4000 խոցելի խմբի ներկայացուցիչ (ՏՍՏ) 2019 թվականին, 5500` 2020թ. և 6000` 2021թ., ընդ որում տարեկան ընդգրկվածների առնվազն 25%-ը պետք է լինեն նոր շահառուներ:Ակնկալվում է, որ 2019թ. ՄԻԱՎ-ի նկատմամբ հետազոտություն կանցնեն ՏՍՏ շահառուների 80%-ը, 2020թ.` շահառուների 90%-ը, և 2021թ.` շահառուների 90%-ը:

Ծրագրի արդյունավետ իրականացման դեպքում ակնկալվում է հայտնաբերել տարեկան ՄԻԱՎ վարակի առնվազն 30 նոր դեպք 2019թ, 40՝ 2020թ., 45 2021թ., և հայտնաբերվածների առնվազն 80%-ը պետք է ուղեկցվեն ՁԻԱՀ-ի ԿՀԿ` ախտորոշման հաստատման և բուժհսկողության մեջ ներգրավվելու նպատակով:

Ծրագրի առաջին տարվա ընթացքում ցուցանիշների յուրաքանչյուր խմբի առնվազն 80%-ը չապահովելու դեպքում դրամաշնորհատուն իրավունք ունի որոշում կայացնել ընտրված կազմակերպության հետ պայմանագիրը չշարունակելու վերաբերյալ:

**Չափաբաժին 3: ՏԱ շրջանում ՄԻԱՎ վարակի կանխարգելում**

Հայաստանի Հանրապետության տարածքում ՏԱ շրջանում ՄԻԱՎ վարակի կանխարգելման ծրագրի նպատակն է ապահովել համայնքահեն ծառայությունների միջոցով կանխարգելիչ միջոցառումների հասանելիությունը, ՄԻԱՎ վարակի վաղ հայտնաբերումը և ՄԻԱՎ վարակի վերաբերյալ հետազոտությունների դրական պատասխանի դեպքում կատարել ուղղորդում և ուղեկցում ՁԻԱՀ-ի ԿՀԿ՝ հետագա հետազոտությունների և ՄԻԱՎ վարակ հիվանդության հայտնաբերման դեպքում դիսպանսերային հսկողության վերցնելու և բուժում տրամադրելու համար:

Ծրագիրը պետք է իրականացվի 2019-2021 թթ. ընթացքում (ընդհանուր 29 ամիս տևողությամբ) Երևան, Գյումրի և Վանաձոր քաղաքներում: Ծրագրի ծածկույթի մեծացման նպատակով հայտատու կազմակերպությունը կարող է առաջարկում ներառել նաև Հայաստանի Հանրապետության այլ քաղաքներում/շրջաններում ևս ծրագրի իրականացում:

***Սույն հրավերի շրջանակում շահառուների բնորոշում.***

Ծրագրի շահառուներն են ՏԱ (Տրանս անձինք) - այն անձինք են, ում գենդերային ինքնարտահայտումը և/կամ ինքնությունը չի համապատասխանում իրենց կենսաբանական սեռին, հիմնականում «տրանս կանայք»:

Ծրագրի շահառու կարող է համարվել այն ՏԱ-ն, ով հաշվետու ժամանակահատվածում ստացել է ծառայությունների նվազագույն փաթեթ:

**ՏԱ տրամադրվող ծառայությունների նվազագույն փաթեթը ներառում է.**

* Հավասարը` հավասարին խորհրդատվություն ՄԻԱՎ/ՁԻԱՀ-ի և առկա ծառայությունների վերաբերյալ:
* Պահպանակների տրամադրում (քանակը՝ ըստ ցանկության, տարեկան 1 շահառուի հաշվարկով առավելագույնը 250 հատ):
* ՄԻԱՎ վարակի վերաբերյալ նախա և հետթեստային խորհրդատվություն:
* ՄԻԱՎ վարակի նկատմամբ հետազոտություն շահառուի ինքնաթեստավորման միջոցով: Հետազոտության իրականացմանն ու արդյունքի մեկնաբանությանը կմասնակցի Կազմակերպության ներկայացուցիչը, ով ՁԻԱՀ-ի ԿՀԿ-ում մասնակցել է համապատասխան վարժանքի: Կազմակերպության ուղղորդումով շահառուները կարող են անցնել ՄԻԱՎ-ի նկատմամբ հետազոտություն նաև ՁԻԱՀ-ի ԿՀԿ-ում և համագործակցող բժշկական կազմակերպություններում: Ընդհանուր առմամբ, ՄԻԱՎ-ի վերաբերյալ թեստավորում պետք է անցնեն կանխարգելման ծառայության շրջանակներում ներգրավված շահառուների 80-90%-ը:

*Կանխարգելիչ միջոցները (պահպանակներ) և ՄԻԱՎ-ի վերաբերյալ թեստերը (լնդային էքսուդատով հետազոտության հնարավորությամբ) կազմակերպությանը կմատակարարվեն:*

**Ծառայությունների ընդլայնված (ընտրովի) փաթեթը ներառում է.**

* Լուբրիկանտների տրամադրում ըստ ցանկության (տարեկան 1 շահառուի հաշվարկով առավելագույնը 5 տուփ (8-10 չափաբաժին)):
* Տեղեկատվական-կրթական նյութի տրամադրում (ըստ ցանկության, մեկական յուրաքանչյուր շահառուի համար):
* Տեղակատվության տրամադրում առավել ռիսկային վարքագիծ դրսևորողների համար ՁԻԱՀ-ի կանխարգելման հանրապետական կենտրոնում նախակոնտակտային կանխարգելման (PREP) և հետկոնտակտային կանխարգելման(PEP) ստացման հնարավորության մասին:
* Ուղեգրում սեռավարակների նկատմամբ հետազոտության և բուժման համար (սիֆիլիս, գոնոռեա, տրիխոմոնաս, գարդներելլա):
* Իրավաբանական անհատական խորհրդատվություն (կազմակերպված ՀԿ կողմից իր հաշվին):
* Ներզատաբանի խորհրդատվություն (ՀԿ կողմից իր հաշվին կամ այլ դոնորների/ՀԿ-ների միջոցով կազմակերպված):

*Սեռավարակների բուժման դեղերը կմատակարարվեն կազմակերպության կողմից որոշակիացված բժշկական կազմակերպությանը: Կանխարգելիչ միջոցները (լուբրիկանտներ, տեղեկատվական-կրթական նյութեր) կազմակերպությանը կմատակարարվեն:*

**Թիրախներ**

ՏԱ շրջանում միջոցառումներն իրականացվելու են 2019-2021 թթ. ընթացքում ներգրավելով առավելագույնը 62 ՏԱ խոցելի խմբի ներկայացուցիչ 2019 թվականին, 80` 2020թ. և 78` 2021թ. ընդ որում տարեկան ընդգրկվածների առնվազն 25%-ը պետք է լինեն նոր շահառուներ:

Ակնկալվում է, որ 2019թ. ՄԻԱՎ-ի նկատմամբ հետազոտություն կանցնեն շահառուների 80%-ը, 2020թ-ին.` շահառուների 90%-ը, և 2021թ-ին` շահառուների 90%-ը:

Ծրագրի արդյունավետ իրականացման դեպքում ակնկալվում է հայտնաբերել տարեկան ՄԻԱՎ վարակի առնվազն 2 նոր դեպք և հայտնաբերվածներից առնվազն 80%-ը պետք է ուղեկցվի ՁԻԱՀ-ի ԿՀԿ` ախտորոշման հաստատման և բուժհսկողության մեջ ներգրավվելու նպատակով:

Ծրագրի առաջին տարվա ընթացքում ցուցանիշների յուրաքանչյուր խմբի առնվազն 80%-ը չապահովելու դեպքում դրամաշնորհատուն իրավունք ունի որոշում կայացնել ընտրված ՀԿ հետ պայմանագիրը չշարունակելու վերաբերյալ:

**Չափաբաժին 4: ԹՆՕ-ների շրջանում ՄԻԱՎ վարակի կանխարգելում**

Հայաստանի Հանրապետության տարածքում ԹՆՕ–ների շրջանում ՄԻԱՎ վարակի կանխարգելման ծրագրի նպատակն է ապահովել համայնքահեն ծառայությունների միջոցով կանխարգելիչ միջոցառումների հասանելիությունը, ՄԻԱՎ վարակի վաղ հայտնաբերումը և ՄԻԱՎ վարակի վերաբերյալ հետազոտությունների դրական պատասխանի դեպքում ուղղորդում և ուղեկցում ՁԻԱՀ-ի ԿՀԿ՝ հետագա հետազոտությունների և ՄԻԱՎ վարակ հիվանդության հայտնաբերման դեպքում դիսպանսերային հսկողության վերցնելու և բուժում տրամադրելու համար:

Ծրագիրը պետք է իրականացվի 2019-2021 թթ. ընթացքում (ընդհանուր 29 ամիս տևողությամբ) Երևան, Գյումրի և Վանաձոր քաղաքներում: Ծրագրի ծածկույթի մեծացման նպատակով հայտատու կազմակերպությունը կարող է առաջարկում ներառել նաև Հայաստանի Հանրապետության այլ քաղաքներում/շրջաններում ևս ծրագրի իրականացում:

***Սույն հրավերի շրջանակում շահառուների բնորոշում.***

Ծրագրի շահառուներն են ԹՆՕ-երը (թմրամիջոցների ներարկային օգտագործողներ) - ներարկային ճանապարհով թմրանյութեր գործածող մարդիկ:

Ծրագրի շահառու կարող է համարվել այն ԹՆՕ-ն, ով սահմանված հաշվետու ժամանակահատվածում ստացել է ծառայությունների նվազագույն փաթեթ:

**ԹՆՕ-ներին տրամադրվող ծառայությունների նվազագույն փաթեթը ներառում է.**

* Հավասարը` հավասարին խորհրդատվություն ՄԻԱՎ/ՁԻԱՀ-ի և առկա ծառայությունների վերաբերյալ
* Պահպանակների տրամադրում (քանակը՝ ըստ ցանկության, տարեկան 1 շահառուի հաշվարկով առավելագույնը 50 հատ)
* Ներարկիչների տրամադրում ըստ ցանկության (տարեկան 1 շահառուի հաշվարկով առավելագույնը 200 հատ)
* Ներարկիչների հետ մեկտեղ սպիրտային խծուծների տրամադրում (տարեկան 1 շահառուի հաշվարկով առավելագույնը 200 հատ)
* ՄԻԱՎ վարակի վերաբերյալ նախա և հետթեստային խորհրդատվություն:
* ՄԻԱՎ վարակի նկատմամբ հետազոտություն շահառուի ինքնաթեստավորման միջոցով: Հետազոտության իրականացմանն ու արդյունքի մեկնաբանությանը կմասնակցի Կազմակերպության ներկայացուցիչը, ով ՁԻԱՀ-ի ԿՀԿ-ում մասնակցել է համապատասխան վարժանքի: Կազմակերպության ուղղորդումով շահառուները կարող են անցնել ՄԻԱՎ-ի նկատմամբ հետազոտություն նաև ՁԻԱՀ-ի ԿՀԿ-ում և համագործակցող բժշկական կազմակերպություններում: Ընդհանուր առմամբ, ՄԻԱՎ-ի վերաբերյալ թեստավորում պետք է անցնեն կանխարգելման ծառայության շրջանակներում ներգրավված շահառուների 70-80%-ը:

*Կանխարգելիչ միջոցները (պահպանակներ, ներարկիչներ, սպիրտային խծուծներ) և ՄԻԱՎ-ի վերաբերյալ թեստերը (լնդային էքսուդատով հետազոտության հնարավորությամբ) կազմակերպությանը կմատակարարվեն:*

**Ծառայությունների ընդլայնված (ընտրովի) փաթեթը ներառում է.**

* Տեղեկատվական-կրթական նյութի տրամադրում (մեկական յուրաքանչյուր շահառուի համար),
* Ուղեգրում Հեպատիտ B, C հետազոտության, 2 շաբաթից ավել տևողությամբ հազի առկայության դեպքում ուղեգրում տուբերկուլոզի հետազոտության,
* Մեթադոնային փոխարինող բուժման վերաբերյալ տեղեկատվության տրամադրում և առաջարկություններ դրանում ընդգրկվելու վերաբերյալ,
* Իրավաբանական/հոգեբանական խորհրդատվություն (ՀԿ կողմից իր հաշվին կամ այլ դոնորների/ՀԿ-ների միջոցով կազմակերպված):

*Կանխարգելիչ միջոցները (տեղեկատվական-կրթական նյութեր) կազմակերպությանը կմատակարարվեն:*

**Թիրախներ**

ԹՆՕ-ների շրջանում միջոցառումներն իրականացվելու են 2019-2021 թթ. ընթացքում` ներգրավելով առավելագույնը 3644 խոցելի խմբի ներկայացուցիչ 2019 թվականին, 4900` 2020թ. և 5200` 2021թ., ընդ որում տարեկան ընդգրկվածների առնվազն 20%-ը պետք է լինեն նոր շահառուներ: Ակնկալվում է, որ 2019թ. ՄԻԱՎ-ի նկատմամբ հետազոտություն կանցնեն շահառուների 70%-ը, 2020թ.-ին` շահառուների 80%-ը, և 2021թ.-ին` շահառուների 70%-ը:

Ծրագրի արդյունավետ իրականացման դեպքում ակնկալվում է հայտնաբերել տարեկան ՄԻԱՎ վարակի առնվազն 15 նոր դեպք 2019թ., 20՝ 2020թ. և 20՝ 2021թ., և հայտնաբերվածների առնվազն 80%-ը պետք է ուղեկցվի ՁԻԱՀ-ի ԿՀԿ` ախտորոշման հաստատման և բուժհսկողության մեջ ներգրավվելու նպատակով:

Ծրագրի առաջին տարվա ընթացքում ցուցանիշների յուրաքանչյուր խմբի առնվազն 80%-ը չապահովելու դեպքում դրամաշնորհատուն իրավունք ունի որոշում կայացնել ընտրված ՀԿ հետ պայմանագիրը չշարունակելու վերաբերյալ:

**Չափաբաժին 5: ՄԻԱՎ-ով ապրող մարդկանց խնամք և աջակցություն**

Հայաստանի Հանրապետության տարածքում ՄԻԱՎ-ով ապրող մարդկանց շրջանում խնամք և աջակցության ծրագրի նպատակն է ապահովել համայնքահեն ծառայությունների միջոցով խնամքի և աջակցության ծառայությունների հասանելիությունը:

Ծրագիրը պետք է իրականացվի 2019-2021 թթ. ընթացքում (ընդհանուր 29 ամիս տևողությամբ) Հայաստանի Հանրապետության ողջ տարածքում:

***Սույն հրավերի շրջանակում շահառուների բնորոշում.***

Ծրագրի շահառուներն են ՄԻԱՎ-ով ապրող մարդիկ - ՄԻԱՎ հաստատված ախտորոշում ստացած և ՁԻԱՀ-ի կանխարգելման հանրապետական կենտրոնում հաշվառված անձինք:

Ծրագրի շահառու կարող է համարվել այն ՄԻԱՎ-ով ապրող մարդը, ով ստացել է բուժհաստատությունից դուրս առնվազն մեկ խնամքի և աջակցության ծառայություն:

**ՄԻԱՎ-ով ապրող մարդկանց տրամադրվող ծառայությունների փաթեթը ներառում է.**

* Սոցիալական աշխատանք (խորհրդատվություն զբաղվածության, թոշակի, սոցիալական և առողջապահական ապահովագրության, ՄԻԱՎ-ով ապրող մարդկանց և նրանց ընտանիքի անդամներին պացիենտների խնամքի և առողջ ապրելակերպի վերաբերյալ, հակառետրովիրուսային դեղերի ընդունման պարտաճանաչության հսկում և օժանդակություն, աջակցություն դեղերի տրամադրման հարցերով)
* Հոգեբանական խորհրդատվություն (կարգավիճակի ընդունման, վարքագծի փոփոխման, դեղերի ընդունման պարտաճանաչության, հոգե-հուզական վիճակի բարելավման վերաբերյալ)
* Հավասարը` հավասարին խորհրդատվություն (ՄԻԱՎ-ով ապրող մարդկանց կողմից շահառուներին խորհրդատվության տրամադրում)
* Շարժական թիմի այց (առողջական կամ սոցիալական վիճակով պայմանավորված ՁԻԱՀ-ի ԿՀԿ այցելելու հնարավորություն չունեցող շահառուներին ՁԻԱՀ-ի ԿՀԿ-ի բժիշկների կողմից այց խորհրդատվություն տրամադրելու համար)
* Փոխօգնության խմբի հանդիպում (ՄԻԱՎ-ով ապրող մարդկանց խմբային հանդիպումներ ուղղված փոխադարձ օգնությանը և աջակցությանը)
* Իրավաբանական խորհրդատվության (իրավաբանական խորհրդատվություն ՄԻԱՎ-ով ապրող մարդկանց նրանց իրավունքների և պարտականությունների վերաբերյալ, իրավունքների պաշտպանություն)

**Հավելյալ ըստ պահանջի.**

* Պահպանակի տրամադրում ըստ ցանկության (մի շահառուին տարեկան առավելագույնը 30 հատ)
* Կրթական-տեղեկատվական նյութի տրամադրում (յուրաքանչյուր նոր շահառուին 1 հատ)

*Կանխարգելիչ միջոցները (պահպանակներ, կրթական-տեղեկատվական նյութեր) Կազմակերպությանը կմատակարարվեն:*

Հաշվի առնելով, որ որոշ դեպքերում հնարավոր չի լինում շահառուին տեսնել առերես, քանի որ կամ Հայաստանից դուրս է գտնվում, կամ գտնվում է Հայաստանի ներսում, սակայն տվյալ ժամանակահատվածում` աշխարհագրորեն անհասանելի վայրում, խորհրդատվություններ կարող են իրականացվել նաև հեռախոսով կամ առցանց, որոնց թիվը սակայն չի կարող գերազանցել այդ նպատակով մատուցված ծառայությունների 25%-ը:

**Թիրախներ**

Միջոցառումներն իրականացվելու են 2019-2021թ. ընկած ժամանակահատվածում` ներգրավելով 1333 խոցելի խմբի ներկայացուցիչ 2019 թվականին, 1800` 2020թ. և 1500` 2021թ. Հայաստանի ողջ տարածքում:

**Ծրագրում ընդգրկման առաջնահերթություններն են.**

* Հիվանդության նոր դեպքեր,
* Հակառետրովիուսային բուժման ծածկույթը (68%) մեծացնելու նպատակով` ՄԻԱՎ հայտնի կարգավիճակ ունեցողների ներգրավում,
* Բուժման հետևողականությունը խախտողներ:

Ծրագրի արդյունավետ իրականացման դեպքում ակնկալվում է, որ ՀՌՎ բուժում ստացող ՄԻԱՎ վարակով շահառուների առնվազն 90%-ը կունենա վիրուսային ծանրաբեռնվածության չհայտնաբերվող մակարդակ, ինչպես նաև առնվազն 90%-ը չի ունենա բուժման ինքնակամ ընդհատումներ տարվա ընթացքում: Կարևորվելու է նաև ՄԻԱՎ հայտնի կարգավիճակ ունեցող, սական ՀՌՎ բուժում չստացող անձանց թիվը, որոնք կազմակերպության ջանքերով ընդգրկվել են բուժման մեջ:

Ծրագրի առաջին տարվա ընթացքում ցուցանիշների յուրաքանչյուր խմբի առնվազն 80%-ը չապահովելու դեպքում դրամաշնորհատուն իրավունք ունի որոշում կայացնել ընտրված ՀԿ հետ պայմանագիրը չշարունակելու վերաբերյալ:

**Իրականացման ընդունելի տևողություն և ֆինանսավորման ենթակա գործողություններ**

Աշխարհագրական ընդգրկվածություն: Երևան, Գյումրի և Վանաձոր քաղաքներ և դիմումատու կազմակերպության կողմից առաջարկված Հայաստանի այլ քաղաքներ/տարածաշրջաններ:

Իրականացումը պետք է մեկնարկի Կազմակերպության և դրամաշնորհատուի միջև պայմանագրի կնքման հաջորդ օրից` պայմանագրով այլ կերպ նախատեսված չլինելու դեպքում:

Ծրագրային միջոցառումների ընդունելի տեսակները ներառում են վերոշարադրյալ բոլոր աշխատանքները, ինչպես նաև այլ միջոցառումներ, որոնք նպաստում են սույն ծրագրի նպատակների ապահովմանը:

**Ծրագրի մոնիտորինգ և հաշվետվողականության պահանջներ**

Ծրագրի մոնիտորինգը Դրամաշնորահատուի կողմից իրականացվելու է կազմակերպության կողմից մշակված և Դրամաշնորհատուին ներկայացված աշխատանքային և մոնիտորինգի պլանների հիման վրա` հաշվի առնելով առնվազն սույն հրավերի պահանջները: Կազմակերպությունը ինքը նույնպես պետք է իրականացնի ծրագրի մոնիտորինգ՝ ծրագրային և ֆինանսական հաշվետվություններ ներկայացնելով Դրամաշնորհատուին:

Աութրիչ աշխատանքի վավերականացման աղբյուր`

* ամսական աշխատանքային պլան,
* ամսական զեկույցներ,
* նույնականացման կոդերի միջոցով լրացված տվյալների բազա,
* օգտագործած թեստերի վերաբերյալ հաշվետվություն,
* մոնիտորինգային այցեր աութրիչ աշխատողների կողմից միջոցառումների իրականացման վայրեր,
* տարբեր բժշկական կազմակերպություններ ուղղորդման և ուղեգրման թերթիկներ, բժշկական կազմակերպություններից ուղղորդումը և ուղեգրումը հավաստող թերթիկներ:

Սոցիալական աշխատանքի վավերականացման աղբյուր`

* ամսական աշխատանքային պլան,
* տրամադրված ծառայությունների վերաբերյալ հաշվետվություններ, գրանցամատյաններ,
* նույնականացման կոդերի միջոցով լրացված տվյալների բազա,
* մոնիտորինգային այցեր, հանդիպումներ շահառուների հետ, փախօգնության խմբերի հանդիպումների արձանագրություններ:

Դրամաշնորհատուի պահանջով իր ներկայացուցչի և շահառուների խմբերի հետ կազմակերպության կողմից կազմակերպված հանդիպումներ և հարցազրույցներ տրամադրված ծառայությունների հետ կապված, որոնց ձևաչափի վերաբերյալ կարող են հայտում ներկայացվել առաջարկներ:

Կազմակերպությունը պետք է ունենա կոդավորված շահառուի անձի կոնտակտային տվյալները (հեռախոսահամար կամ հասցե), ապահովելով գաղտնիությունը՝ Անձնական տվյալների պաշտպանության մասին ՀՀ օրենքի համաձայն: Մոնիտորինգի նպատակով Դրամաշնորհատուի պահանջով աութրիչ աշխատակիցը պետք է ապահովի կոդավարված շահառուների (պատահականության սկզբունքով ընտրված) հետ հեռախոսակապը, շահառուների համաձայնությունը ստանալու դեպքում` կազմակերպության կողմից մատուցված ծառայությունների վերաբերյալ հարցեր ուղղելու համար:

Դրամաշնորհատուի կողմից կիրականացվի ընթացիկ ֆինանսական մոնիտորինգ, որի ընթացքում դրամաշնորհառուն պետք է ցույց տա ծրագրի ծախսերի հետ կապված բոլոր առաջնային փաստաթղթերը և տրամադրի դրանց պատճենները: